Document ID: 32006D0555

32006D0555
L 218/17
SLUŽBENI LIST EUROPSKE UNIJE
ODLUKA KOMISIJE
od 3. kolovoza 2006.
o izmjeni Dodatka B Prilogu XII. Aktu o pristupanju iz 2003. vezano uz određene objekte sektora mesa, ribe i mlijeka u Poljskoj
(priopćena pod brojem dokumenta C(2006) 3462)
(Tekst značajan za EGP)
(2006/555/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov Prilog XII. poglavlje 6. odjeljak B pododjeljak I. članak 1. stavak 1. točku (e),
budući da:
(1)
Poljskoj je odobreno prijelazno razdoblje za određene objekte navedene u Dodatku B Prilogu XII. Aktu o pristupanju iz 2003.
(2)
Dodatak B Prilogu XII. Aktu o pristupanju iz 2003. izmijenjen je odlukama Komisije 2004/458/EZ (1), 2004/471/EZ (2), 2004/474/EZ (3), 2005/271/EZ (4), 2005/591/EZ (5), 2005/854/EZ (6), 2006/14/EZ (7), 2006/196/EZ (8) i 2006/404/EZ (9).
(3)
Prema službenoj izjavi nadležnog tijela Poljske određeni objekti u sektorima mesa, ribe i mlijeka dovršili su proces modernizacije i sada u potpunosti udovoljavaju odredbama prava Zajednice. Određeni objekti prestali su s djelatnošću za koju im je odobreno prijelazno razdoblje. Osim toga, određeni objekti u sektoru mlijeka kojima je bila dopuštena prerada mlijeka koje udovoljava i mlijeka koje ne udovoljava EU-u sada prerađuju samo mlijeko koje udovoljava EU-u. Te je objekte stoga potrebno brisati s popisa objekata u pretvorbi.
(4)
Stoga je potrebno sukladno tome Dodatak B Prilogu XII. Aktu o pristupanju iz 2003. izmijeniti.
(5)
Stalni veterinarski odbor za prehrambeni lanac i zdravlje životinja upoznat je s mjerama predviđenim u ovoj Odluci,
DONIJELA JE OVU ODLUKU:
Članak 1.
Objekti navedeni u Prilogu ovoj Odluci brišu se iz Dodatka B Prilogu XII. Aktu o pristupanju iz 2003.
Članak 2.
Ova je Odluka upućena državama članicama.
Sastavljeno u Bruxellesu 3. kolovoza 2006.

Labels: 17
0
6
18
15